[{"text_idx": "#000003", "text": "La etapon ni komencis matene kun longa malsupreniro, kio estis sufic\u0302e agrabla post la multa grimpado la antau\u0306an tagon.Ni strebis al la urbo Niort, por butikumi, kaj por retumi, c\u0302ar necesis plani pliajn etapojn, kaj verki por c\u0302i tiu blogo."}, {"text_idx": "#000004", "text": "McDonald\u2019s kutime havas senpagan retaliron al Francujo, sed ni ne povis sufic\u0302e alproksimig\u0302i, c\u0302ar g\u0302i situis aliflanke de au\u0306tos\u0302oseo sen ebleco transiri.La restoracio c\u0302e nia flanko estis ankorau\u0306 fermita. Post longa vana provado ni veturis en la urbocentron, per la sama malagrabla au\u0306tos\u0302oseo. Tie ni trovis francstilan rapidmang\u0302ejon, kun veraj teleroj, mang\u0302iloj kaj glasoj, bonaj pladoj, senpaga bona akvo, kaj bona retkonekto."}, {"text_idx": "#000006", "text": "Ni atingis nun vojojn tiel trankvilajn, ke eblis foje lasi nian hundon Najeli kuri apud la bicikloj. Estis por ni granda g\u0302ojo observi, ke s\u0302i jam pli bone kuras post la akcidento hejme kiu rompis al s\u0302i ostojn."}, {"text_idx": "#000007", "text": "Vespere, kiam ni jam c\u0302irkau\u0306rigardis pri loko por nia tendo, ni devis konstati, ke ne eblas atingi la straton sur kiu ni planis nian itineron. Ni devas hejme esplori, kiel eblas korekti tion en OpenStreetMap."}, {"text_idx": "#000008", "text": "Lau\u0306 la rivero Loire [Luar\u2019]"}]